kardosdrur/scandi-wiki huggingface dataset:
Herman Tuxen

Hans Lasenius Herman Tuxen (4. januar 1856 i København – 3. juli 1910) var en dansk officer.

Tuxen var søn af kommandør J.C. Tuxen og hustru f. Bernhoft. Han blev sekondløjtnant 1877, premierløjtnant 1880, kaptajn 1888, var lærer ved Officerskolen, blev oberstløjtnant 1904 og direktør i det nyoprettede Hærens Tekniske Korps 1909 samt chef for Hærens Tøjhus. Han var Ridder af Dannebrog og Dannebrogsmand.

Han var gift med Christine Elisabeth f Grønwold, f. 24. maj 1856 i Slagelse.

Kilder 

 
 

Riddere af Dannebrog
Herman
Artilleriofficerer fra Danmark
Danskere i 1800-tallet
Danskere i 1900-tallet
Lærere fra Danmark
Samuel Thorsteinsson

Samúel Pjeturson Thorsteinsson (islandsk:Samúel Pétursson Þorsteinsson) (født 1. januar 1893 i Bíldudalur region Vestfirðir, på Island, død 25. november 1956 på Slagelse Sygehus) var en islandsk fodboldspiller, som spillede for Danmark, da Island frem til 1944 var en del af Danmark.

I sin klubkarriere spillede Thorsteinsson højre wing i italienske Naples Foot-Ball Club (1910 og 1913-1914), men han var ikke Danmarks eller Islands første professionelle fodboldspiller. Han ernærede sig, i lighed med Sophus "Krølben" Nielsen (Holstein Kiel 1913-1915), Christian Morville ("Sport"/"Neva" St. Petersborg 1913-1916) og Nils Middelboe (Chelsea 1913-1923), ikke ved sit fodboldspil. De kunne derfor alle spille på landsholdet, selv om DBU tillod ikke professionelle at spille med på landsholdet. Karakteristikken Danmark første professionelle fodboldspiller tilkommer i stedet Carl "Skomager" Hansen.

I Danmark spillede Thorsteinsson fra 1908 i Charlottenlund Boldklub, derefter i Akademisk Boldklub (1911-1912 og 1915-1921), og han vandt det danske mesterskab for denne klub i 1919 og 1921. 

Thorsteinsson debuterede på det danske landshold i en venskabskamp mod Norge i 1918 på Gamle Frogner i Kristiania. Han spillede sin sidste landskamp i en venskabskamp mod Sverige i Stockholm i 1919. Året efter deltog han som reserve ved OL 1920 i Antwerpen. Han nåede syv landskampe og scorede et mål, der faldt i en venskabskamp i Idrætsparken mod Sverige i 1918. 

Thorsteinsson uddannede sig til læge på Københavns Universitet og fik efter studierne arbejde som praktiserende læge i Flakkebjerg. Han blev 2 juli 1921 gift med malerinde ved Den Kongelige Porcelænsfabrik Inge Emilie Fogtmann, og den 26. juli 1935 blev han gift anden gang, denne gang med den danske skuespiller Eli Lehmann. Han var praktiserende læge til sin død. Thorsteinsson hjalp modstandsbevægelsen med flytning af illegale personer, da han havde bil & dermed brændstof pga. Sin position som læge. Han måtte gå under jorden og flygte til Sverige. Han blev placeret i en trækasse under overfarten på Øresund. Han lå dog på hovedet i den, hvilket man først opdaget sent & dette medførte at han aldrig kom sig helt og at han døde forholdsvis ung.

Han er sammen med Lehmann begravet på Flakkebjerg Kirkegård ved Slagelse.

Han var søn af købmand Pétur J. Thorsteinssonar og Ásthildar Guðmundsdóttur og bror til billedkunstner og skuespiller Guðmundur Thorsteinsson

Eksterne henvisninger 
 

Fodboldspillere fra Danmark
Fodboldspillere fra Island
Fodboldlandsholdsspillere fra Danmark
Fodboldspillere fra Akademisk Boldklub
Læger fra Danmark
Otto Moltke (fodboldspiller)

Otto Knud Johan Axel Moltke (født 10. juli 1897 på Østerbro i København, død 13. september 1952 i Snekkersten) var en dansk fodboldspiller og cand.polyt.

I sin klubkarriere spillede Moltke back i Akademisk Boldklub i perioden 1914-1927, og han vandt det danske mesterskab med klubben i 1919 og 1921.

Moltke spillede en enkelt landskamp for Danmark. Det var mod Sverige i Stockholm 1919.

Otto Moltke var søn af generalmajor Otto August Heinrich Moltke. Han blev 1928 gift med Jessie Maud Carøe. 

Fodboldspillere fra Danmark
Fodboldlandsholdsspillere fra Danmark
Fodboldspillere fra Akademisk Boldklub
Ingeniører fra Danmark
Otto 05
Danskere i 1900-tallet
Personer fra Østerbro
Svend Knudsen

Sven Valdemar Knudsen (18. januar 1896 på Østerbro i København – 28. januar 1989 i Nakskov) var en dansk fodboldspiller.
 
Knudsen spillede på midtbanen i Akademisk Boldklub og vandt det danske mesterskab 1919.
Han spillede seks A-landskampe 1918-1919.

Han var i en årrække adjunkt på Gammel Hellerup Gymnasium, og var engageret i spejderbevægelsen. Han ledede blandt andet det store lejrbål i ulvedalene under 2. verdensjamboree på Ermelunden i 1924. I 1921 tog han på en rejse jorden rundt sammen med sin hustru, der også var spejder. De sejlede til New York, hvor de købte en bil hos Ford, lærte (nogenlunde) at køre den og tog afsted på en rejse, der bragte dem tværs over USA, over stillehavet til Japan, videre over Shanghai - Hong Kong - Bangkok - Singapore - Sri Lanka - Ægypten - Italien. Bilen var med på sørejserne og bragte dem fra Italien til Danmark. Formålet med turen var at opleve drenges vilkår i skole og fritid verden over, og udover en bog om selve rejsen (Med Sven Spejder jorden rundt), gav rejsen stof til bøgerne Alverdens glade Drenge.

Bibliografi i udvalg 
 1911 Den Lille Spejderbog
 1921 Spejdersport i Skole og Trop
 1922 Med Sven Spejder jorden rundt af Sven Valdemar Knudsen. Steen Hasselbalchs Forlag.
 1924 Alverdens glade Drenge udgivet i 2 bind: I Amerika og I Østen. Også udgivet i samme bind. Steen Hasselbalchs Forlag.
 1924 Jamboree 1924. Danmark: Det Danske Spejderkorps.
 1924 Minde-Album : Jamboree Danmark 1924 - også i engelsk udgave.
 1932 My friends abroad, the international interchange of boys.

Kilder 
 Med Sven Spejder jorden rundt af Sven Valdemar Knudsen. Steen Hasselbalchs Forlag.
 Alverdens glade Drenge af Sven Valdemar Knudsen. Steen Hasselbalchs Forlag.
 Det Danske Spejderkorps' historie 1909-1973 af Svend Randvig. Finn Jacobsens Forlag. 
 Det Danske Spejderkorps 1910-1935, redigeret af Frits Lerche.

Fodboldspillere fra Danmark
Fodboldlandsholdsspillere fra Danmark
Fodboldspillere fra Akademisk Boldklub
Personer fra København
Arne Kleven

Arne Mozart Kleven (født 8. januar 1900 i København, død 19. februar 1991 på Amager) var en dansk fodboldspiller.
 
Kleven spillede på midtbanen i Akademisk Boldklub og vandt det danske mesterskab med klubben i 1919 og 1921.
Han spillede to A-landskampe, mod henholdsvis Sverige i 1927 og Finland i 1931.
Efter sin egen aktive karriere blev Kleven træner, i 1939 i Ballerup IF og under krigen for AB. I 1950 var han træner for 2. divisionsholdet Fremad Amager.

Arne Kleven var storebror til landsholdsspilleren Eyolf Kleven. De var af norsk afstamning, idet deres far, Edvard Othelius Kleven, kom til Danmark i 1894 fra Grindvær på Rødøy, Lofoten, Norge. Edvard Otelius Kleven var gift med Anna Louise Alexandra Kleven. Sammen fik de udover Arne Mozart Kleven børnene Viola Margaretha Kleven og Eyolf Birger Kleven.

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Akademisk Boldklub
Personer fra København
Eli Lehmann

Eli Lehmann (30. juni 1902 i Frederiksberg – 28. juni 1959) var en dansk skuespiller.

Lehmann medvirkede bl.a. i stumfilmen Filmens helte (1928) en Fy og Bi-film af Lau Lauritzen Sr. og i Det Ny Teaters opførelse af operetten "Mr. Cinders" i 1932, samme år var hun med i Sommerrevyen (Co-optimistrevyen) 1932 på Aveny Teatret.

Lehmann var gift med den islandske læge og fodboldspiller Samuel Thorsteinsson.

Referencer

Eksterne henvisninger 
 
 

Skuespillere fra Danmark
Personer fra Frederiksberg
Eyolf Kleven

Birger Eyolf Kleven (27. februar 1908 i København-8. februar 1989 i København NV) var en dansk fodboldspiller.

Kleven spillede på midtbanen i Akademisk Boldklub i perioden 1927-1944.

Kleven spillede 30 A-landskampe. Han debuterede i en kamp i det nordiske mesterskab 1929-1932 mod Finland 1930 på Pallokenttä i Helsingfors og blev målscore efter kun 13 min da han scorede til 2-0 i en kamp som Danmark vandt 6-1. Han spillede sin sidste landskamp mod Sverige i Idrætsparken 1942. Han scorede otte mål på landsholdet, deraf et i mål i hver kamp i hans første tre landskampe og to mål i den danske 3-2 sejer over Sverige på Stockholms Stadion 1933. 

Kleven havde en rolle som dansk landsholdsspiller i Per-Axel Branners svenske film Hans livs match (1932)

Eyolf Kleven var lillebror til landsholdsspilleren Arne Kleven. Deres far Otelius Edvard Kleven kom fra Norge.

Eksterne henvisninger 

 

Fodboldspillere fra Danmark
Fodboldlandsholdsspillere fra Danmark
Fodboldspillere fra Akademisk Boldklub
Personer fra København
Svend Holm

Svend Holm (født 25. oktober 1895 på Frederiksberg i København, død 24. august 1985 i Rødovre) var en dansk fodboldspiller og læge.

I sin klubkarriere spillede Holm i Akademisk Boldklub 1914-1927, som han vandt det danske mesterskab med i 1919 og 1921.

Holm spillede en enkelt landskamp for Danmark: mod Sverige i Stockholm 1919.

Fodboldspillere fra Danmark
Fodboldlandsholdsspillere fra Danmark
Fodboldspillere fra Akademisk Boldklub
Læger fra Danmark
Personer fra Frederiksberg
Ghosthunt

Spøgelsesjagt (også kendt under det engelske navn Ghosthunting) er en form for jagt eller opdagelse, hvor man prøver på, at finde fysiske beviser på eksistensen af ånder. 

Et ghosthunt foregår ved, at "hunterne" tager ud, udspørger den eventuelle ånd og håber på svar.
Udstyret der bruges er forskellig fra gruppe til gruppe.

Det mest normale udstyr er følgende:
 EMF-måler – Et apparat der måler elektromagnetismen i luften. EMF = Electro Magnetic Field (Elektromagnetisk Felt). Man kan derved se, om der er energi i luften, som ikke skulle være der.
 Diktafon – Bruges til at optage hele "hunted". Man analysere efter hunted disse lyde, og leder efter fænomenet "EVP". EVP står for Electronic Voice Phenonema. 
 Temperatur-måler – Bruges til at registrere tempereatursvingninger i luften eller prøve, at få en ånd til at hæve/sænke temperaturen.
 Thermokamera- Et kamera der optager film i Infrarød. Derved kan man se, om der skulle være temperaturforskelle i enkelte områder af luften.
 Videokamera- Til optagelse af eventuelle fænomener og/eller bevise signe egne bevægelser, stemmer osv.
 Kamera- Et ganske normalt kamera der bliver brugt til, at tage billeder med. Der skulle ifølge ghosthunters være større mulighed for at få et billede af en ånd.
 K-II- Det samme som en EMF-måler, bare med lamper som indikatorer i stedet for display. Dette bruges til eventuel kommunikation.
Der findes meget mere udstyr end ovenstående.

Ghosthunters (Spøgelsesjægere) er tit forvekslet med "Ghostbusters".
Forskellen mellem de to, er følgende.
 Ghosthunter (Spøgelsesjæger): En person der prøver at videnskabeligt bevise eksistensen for ånder/Paranormale fænomener. 
 Ghostbusters: Kendt fra 80'er filmene der fanger spøgelser.

Herunder er der to små interviews med en ghosthunter og en ateist.

Ghosthunter (Spøgelsesjæger) Benjamin Larsen siger:

Ateist Mikael Liven siger:

Parapsykologi
Aryan Brotherhood

Aryan Brotherhood (også kendt som AB, Alice Baker eller The Brand) er en amerikansk nynazistisk fængselsbande, der har ca. 15.000 medlemmer i og uden for fængslerne. Blandt bandens arvefjender er The Bloods og The Crips.

Banden er udpræget højreekstremistisk, optager kun hvide medlemmer og var en af de første, der arbejdede med "Blood in, blood out"-princippet, der indebærer, at man må slå en fjende ihjel for at kunne blive medlem, og at man er medlem for livstid. Hvis et medlem ønsker at melde sig ud, bliver vedkommende slået ihjel. Ifølge FBI udgør bandens medlemmer mindre end en procent af fangerne i amerikanske fængsler, men tegner sig for op til 18 procent af mordene. Blandt gruppens øvrige aktiviteter er sammensværgelser, afpresning samt smugling af og handel med våben og narkotika.

Referencer 

Bander i Californien
Nynazisme
Willy Stolarczyk

Willy Stolarczyk (født 22. maj 1945 på Lolland) er en dansk koncertpianist og komponist.

Han er uddannet som koncertpianist på Det Jyske Musikkonservatorium hos Jørgen Thomsen og György Vasarhelyi i årene 1967 til 1976. Kompositionsstudier hos Tage Nielsen på Det Danske Akademi i Rom. Medlem af Solistforeningen af 1921 og Dansk Komponist Forening.

Fra 1977 var han fastansat som klaverlærer og musiker på Holstebro Musikskole. Senere blev han lærer på Det Jyske Musikkonservatorium. Fra 1989 stadskomponist i Holstebro. Fra 1991 Kulturchef i Vejle Kommune. Fra 1998 til 2011 efter eget ønske musiklivsudvikler sammesteds.

Han har indtil pr. september 2009 komponeret over 100 værker, som alle er blevet flittigt opført og en hel del indspillet på CD. I 1996 skrev han bl.a. sin 1. symfoni Jord, Luft, Ild & Vand – et værk for 96 flygler og klaverer suppleret med slagtøj til fire janitcharer. Værket blev uropført på Koldinghus Slot den 2. maj 1996 til åbning af Kulturby 96 i Vejle Amt. Dirigent var professor José Ribera.

Willy Stolarczyk er gift med musikeren Lise Stolarczyk og bosiddende i Vejle.

Eksterne henvisninger 

Pianister fra Danmark
Komponister fra Danmark
Personer fra Vejle
Ferdinand 2. af Aragonien

Ferdinand 2. af Aragonien (; ), kaldet Ferdinand den Katolske (; ), (10. marts 1452 i Sos, Aragonien – 23. juni 1516 i Madrigalejo, Extremadura) var konge af Aragonien, Kastilien, Sicilien, Napoli og Navarra samt greve af Barcelona. Han var tillige konge af et forenet Spanien i årene 1479-1516.

Biografi 
Han var søn af Johan 2. af Aragonien fra hans andet ægteskab med Juana Enriquez. Den 19. oktober 1469 giftede han sig med sin kusine, Isabella 1. af Kastilien. Dette førte til de to riger Aragonien og Kastilien blev forenet i en personalunion i 1479. De to styrede det nye rige i fællesskab. Deres ægteskab resulterede i en guldalder for Spanien. Riget kom til at omfatte hele den iberiske halvø og Spanien blev Europas ledende stormagt. Den spanske inkvisition blev etableret i 1478. I forbindelse med erobringen af Emiratet Granada i 1492 blev jøderne drevet ud af Spanien.

Ferdinand og Isabella støttede også handels- og opdagelsesrejsende. Deres støtte af Columbus førte til den spanske koloniseringen af Latinamerika.

Ægteskaber og børn 
 Gift med (1469) Isabella 1. af Kastilien
 Gift med (1506) Germaine de Foix

Børn 
Børn i 1. ægteskab
 Isabella (1470–1498), gift med 1) Arveprins Alfonso af Portugal, 2) Manuel 1. af Portugal
 Juan (1478–1498)
 Johanne den Vanvittige (1479–1555)
 Maria (1482–1517), gift med Manuel 1. af Portugal
 Katharina af Aragonien (1485 – 1536), gift med Henrik 8. af England

Børn i 2. ægteskab
 En søn, født og død 1509

Eksterne links 

Huset Trastámara
Konger af Aragonien
Konger af Kastilien
Konger af Mallorca
Konger af Napoli
Konger af Navarra
Konger af Sardinien
Konger af Sicilien
Konger af Valencia
Grever af Barcelona
Katolske monarker
Kongelige fra Spanien
Castor (skib)

Castor var et dampbarkskib, som forsvandt sporløst ved Kap Farvel med hele besætningen på 20 mand og fem passagerer på hjemrejsen fra Julianehåb till København. Skibet afgik fra Julianehåb den 7. oktober og blev sidst set ud for Nanortalik i oktober 1896. Først troede man, at skibet havde overvintret i Grønland.

Da ulykken skete før radioens tid, herskede stor usikkerhed, når skibene udeblev. Hele vinteren 1896/1897 troede man i København, at skibet måske havde overvintret i Angmagssalik, hvor det skulle lægge ind på hjemturen fra Julianehåb. Først i oktober 1897, da man havde haft ny forbindelse med denne østgrønlandske koloni, fik man vished for, at Castor havde været der, men var afsejlet igen. Først da bekræftedes endelig det, man havde frygtet, at skibet var forlist. 

Castor var et ældre fartøj bygget af eg og fyr i 1886 af O.M. Olsen i Sandefjord. Det blev solgt af A/S Oceana i 1896 til Den Kongelige Grønlandske Handel som erstatning for Hvidbjørnen. Skibet var et dampbarkskib, dvs med sejl og dampmaskine.

Omkomne 
 Claus Bonde Sartor, skibskaptajn under Grønlands Styrelsen
 Carl Ringsted, kolonibestyrer i Grønland
 Agnes Kirstine Johanne Rassow (født Hansen g: Udstedsbestyrer Georg Valdemar Rassow) og deres 2 yngste børn
 Peter Christian Rasmussen, besætning på Castor. Fødsel 15 juli 1862, Helligånds sogn København. Død 1896 okt, forsvundet med skibet "Castor".

Kilde 
Dansk søulykkestatistik 1896 (løbenr. 48)

Grønlands historie
Skibsforlis uden overlevende
Skibsvrag i Atlanterhavet
EM i bordtennis

Europamesterskabet i bordtennis arrangeres af European Table Tennis Union og er afviklet siden 1958. Til og med 2002 blev mesterskabet afviklet hvert andet år i lige årstal. Fra 2003 blev EM imidlertid spillet i ulige år, og siden 2007 er det afviklet hvert år.

Ved hvert mesterskab afvikles der syv konkurrencer: single, double og hold for mænd, single, double og hold for kvinder og mixed double.

Mesterskaber og værtsbyer 

 
Etableret i 1958
Joachim Moldenit

Joachim Erasmus Moldenit (1706-1760?) var en fløjtedilettant fra Glückstadt. Han lå i livslangt skænderi med Johann Joachim Quantz, tidens største fløjtepædagog, om, hvordan en tværfløjte skulle håndteres.

Liv 
Joachim Moldenit blev født i 1706 eller 1708 som den yngste af to brødre. Den ældste, Georg, var født i 1704. De to brødre tog begge en teologisk, juridisk eksamen fra universitetet i Kiel i januar 1722. Faderen Caspar Conrad Moldenit var født i Tønder. Joachim Moldenits moder, Margereta Catarina, døde tidligt, da Georg og Joachim var henholdsvis 17 og 13 år. Joachims søster, Magdalena Amalie, giftede sig ind i en dansk-norsk adelsfamilie, hvilket også indikerer, at Moldenit-familien var velstående.

Fløjtenister fra Tyskland
Signe Toksvig

Signe Kirstine Toksvig (født 14. februar 1891 i Nykøbing Sjælland, død 15. januar 1983 i Kongens Lyngby) var en dansk forfatter.

Hun var datter af redaktør Peter Kristian T. (1851–1931) og Ane Marie Christensen (1854–1936).

Hendes forfatterskab omfatter dels en række noveller og essays, og dels fire romaner: The Last Devil (1927), Eve’s Doctor (1937) (da. Evas Læge, 1937), Port of Refuge (1938) og Life Boat (1941). Desuden skrev hun to biografier: The Life of Hans Christian Andersen (1933) og Emanuel Swedenborg (1948).

Hun blev gift med den irske forfatter Francis Hackett, og parret boede i Irland i de første år af deres ægteskab, og flyttede derefter til Danmark, og senere til USA under 2. verdenskrig, og igen tilbage til Danmark.

Eksterne henvisninger 
 
 

Romanforfattere fra Danmark
Engelsksprogede forfattere fra Danmark
Biografiforfattere fra Danmark
Novelleforfattere fra Danmark
Essayister fra Danmark
Personer fra Nykøbing Sjælland
Personer i Dansk Kvindebiografisk Leksikon
Dansksprogede forfattere fra Danmark
Margaretha af Sverige

Margaretha af Sverige (Margaretha Sofia Lovisa Ingeborg) (25. juni 1899 – 4. januar 1977) var prinsesse af Sverige og Norge, og senere dansk prinsesse som hustru til Prins Axel af Danmark.

Fødsel og opvækst
Prinsesse Margaretha blev født den 25. juni 1899 på Villa Parkudden på Djurgården i Stockholm som prinsesse af Sverige og Norge. Hun var niece af Kong Gustav 5. af Sverige og ældste datter af kongens bror, Prins Carl af Sverige, hertug af Västergötland, og dennes hustru, Prinsesse Ingeborg af Danmark. Märthas farfar var Kong Oscar 2. af Sverige og hendes morfar var Kong Frederik 8. af Danmark.

Margaretha havde tre søskende: Søstrene Prinsesse Märtha og Prinsesse Astrid, der senere blev henholdsvis kronprinsesse af Norge og dronning af Belgien. Desuden havde hun en lillebror, Prins Carl.

Prinsessen Margaretha voksede op med sine søskende i den såkaldte Byströms villa (senere Prins Carls Palæ) på Djurgården i Stockholm. Somrene tilbragte familien på Villa Fridhem ved Bråviken i Östergötland.

Ægteskab

22. maj 1919 giftede hun sig i Stockholm med sin mors fætter Prins Axel af Danmark, søn af Prins Valdemar af Danmark og Prinsesse Marie af Orléans. De fik to sønner:
 Prins Georg af Danmark (1920-1986)
 Prins Flemming af Danmark, senere greve af Rosenborg (1922-2002)

Prins Axel og Prinsessen Margaretha fik villaen Bernstorffshøj nær Bernstorff Slot i bryllupsgave, hvor de flyttede ind i 1919 og boede resten af livet.

Senere liv
Etter søsteren Märthas død i 1954 blev "tante Margaretha" en vigtig støtte for sin nevø og sine niecer i Norge. Hun var fadder for prinsesse Märtha Louise.

Prins Axel døde 14. juli 1964. Som enke var hun ofte på besøg i Sverige og repræsenterede af og til kongehuset sammen med andre medlemmer af det svenske kongehus, først og fremmest ved uddelingen af Nobelprisen.

Prinsessen Margaretha overlevede sin mand med 12 år og døde 4. januar 1977 på Tranemosegård i Kongsted nær Fakse på Sjælland. De ligger begge begravet i Bernstorff Slotshave sammen med deres sønner og svigerdøtre.

Titler, prædikater og æresbevisninger

Titler og prædikater gennem livet 
 1899-1905: Hendes Kongelige Højhed Prinsesse Margaretha af Sverige og Norge
 1905-1919: Hendes Kongelige Højhed Prinsesse Margaretha af Sverige
 1919-1977: Hendes Kongelige Højhed Prinsesse Margaretha af Danmark

Dekorationer

Danske dekorationer 
 : Ridder af Elefantordenen (R.E.)  (1960)

Udenlandske dekorationer 
 : Ridder af Serafimerordenen (S.Sph.)  (1965)

Anetavle

Litteratur

Eksterne henvisninger 
 

Prinsesser fra Sverige
Personer fra Stockholm
Huset Bernadotte
Prinsesser fra Danmark
Prinsesser af Norge
Riddere af Serafimerordenen
Steffen Heiberg

Steffen Heiberg (født 18. april 1945 i København) er en dansk historiker, fhv. museumsinspektør ved Frederiksborgmuseet og forfatter. Hans speciale er renæssancens kulturhistorie.

Bibliografi 
 Christian IV. Monarken, mennesket, myten (1988)
 Enhjørningen Corfitz Ulfeldt (1993)
 Danske Forfatterportrætter (1994)
 Danske portrætter (2003)
 Christian 4. og Frederiksborg (2006)
 En ny begyndelse: Europas kulturhistorie i Middelalderen (2008)

Kilder 
 Kraks Blå Bog 2007/08

Historikere fra Danmark
Museumsfolk fra Danmark
Faglitterære forfattere fra Danmark
Danskere i 1900-tallet
Danskere i 2000-tallet
Steffen
Personer i Kraks Blå Bog
Dansksprogede forfattere fra Danmark
Personer fra København
Modtagere af Ole Haslunds Kunstnerfonds legat
Holger Teilmann

Holger Lerche de Teilmann (født 20. juli 1893 i København, død 14. oktober 1970 i Hellerup) var en dansk fodboldspiller.

I sin klubkarriere spillede Teilmann på midtbanen i Akademisk Boldklub 1911-1922, som han vandt det danske mesterskab med i 1921.

Teilmann spillede en enkelt landskamp for Danmark, det var i 8-1 sejren mod Norge i Idrætsparken 1915.

Holger Teilmanns far kolonialhandler Johannes Mathias de Teilmann var født i Bredsted på den nordfrisiske vestkyst i Slesvig.

Fodboldspillere fra Danmark
Fodboldlandsholdsspillere fra Danmark
Fodboldspillere fra Akademisk Boldklub
Personer fra København
OLT Express Germany

OLT Express Germany (tidligere Ostfriesische Lufttransport) er et tysk flyselskab med hovedsæde i byen Bremen.

De flyver indenrigs- og charterruter fra små lufthavne i Nordtyskland. De fleste af disse har udgangspunkt fra Flughafen Heringsdorf på øen Usedom. Fra Flughafen Bremen driver de også udenrigsflyvninger ligesom det er her de har deres Hub.

Selskabet blev stiftet i 1958 og fløj i mange år udelukkende taxiflyvning til øer i Nordsøen og Østersøen. Senere begyndte man på charterflyvninger og i 1991 startede de deres første rute fra Bremen.

Fra 2008 begyndte de at flyve ambulanceflyvninger fra Emden, med en helikopter af mærket Eurocopter AS365.

Flåde 

I november 2010 havde Ostfriesische Lufttransport en flyflåde bestående af følgende:

Referencer

Eksterne henvisninger 
 
 OLT Express Germanys officielle hjemmeside 

Tidligere flyselskaber fra Tyskland
Luftfart i Niedersachsen
Etableret i 1958
Ophørt i 2013
Bremen (by)